**Întoarcere**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-am mutat în casa de la marginea cerului

apostolii zâmbesc

ce a fost vestit s-a împlinit

aici este întoarcerea amânată de semnalele întrerupte ale celulalelor

de beep-uri consecvente care îți amintesc că exiști

în lumea programată de alții

unde pașii îți sunt trasați dinainte de a veni

aici pe vârful de munte uitat

timpul și-a pierdut consistența

clepsidra e spartă

aici minutele se măsoară cu freamătul pădurii

cu trecerea apelor scăpate din baierele pământului

aici piatra e caldă și copacii vorbesc

m-am mutat în casa visată

am săpat un cuptor cu mâinile mele

am frământat pâinea cea de toate zilele și

Doamne

miroase a lemne a foc și a viață

adina v.

8.11.2019